
PRITARTA
Šiaulių miesto savivaldybės tarybos
2024 m.                d. sprendimu Nr. T-


VALSTYBINĖS ŽEMĖS NUOMOS SUTARTIS

Lietuvos valstybė, atstovaujama Šiaulių miesto savivaldybės, kodas 111109429, kurios registruota buveinė yra Vasario 16-osios g. 62, Šiaulių mieste,                                               , veikiančios pagal Šiaulių miesto savivaldybės sutarčių pasirašymo tvarką, toliau vadinama nuomotoju, ir UAB „Ecovia Baltica“, į. k. 300069070, kurios registruota buveinė yra Naugarduko g. 15-25, Vilnius, toliau vadinama nuomininku, atstovaujama direktoriaus Arūno Šniuko, veikiančio pagal bendrovės įstatus, sudarė šią sutartį:
. Nuomotojas išnuomoja, o nuomininkas išsinuomoja 0,5126 ha ploto valstybinės žemės sklypą (unikalus Nr. 4400-4113-9358, kadastro Nr. 2901/0016:185), esantį Šiaulių m. sav., Šiaulių m., Dubijos g. 187, (toliau – žemės sklypas) 20__ m. _________ d. Šiaulių miesto savivaldybės ir UAB „Ecovia Baltica“ investicijų Šiaulių pramoninio parko valstybinės žemės sklype sutartyje Nr. ____  (toliau – Investicijų sutartis) numatytiems tikslams.
. Žemės sklypas išnuomojamas 10 metų, skaičiuojant nuo šios sutarties sudarymo dienos.
. Išnuomojamo žemės sklypo pagrindinė žemės naudojimo paskirtis – kitos paskirties žemė, naudojimo būdas – pramonės ir sandėliavimo objektų teritorijos; komercinės paskirties objektų teritorijos; susisiekimo ir inžinerinių tinklų koridorių teritorijos.
. Galimybė keisti žemės sklypo pagrindinę žemės naudojimo paskirtį ir (ar) naudojimo būdą yra, jeigu tai numatyta galiojančiuose teritorijų planavimo dokumentuose.
. Išnuomojamoje žemėje esančių žemės savininkui ar kitiems asmenims nuosavybės teise priklausančių statinių ir įrenginių naudojimo sąlygos, kelių tiesimo, vandens telkinių įrengimo ir kitos sąlygos, statinių ir įrenginių naudojimo paskirtis pasibaigus žemės nuomos terminui nustatomos pagal galiojančius Lietuvos Respublikos teisės aktus.   
. Statyti naujus statinius ar įrenginius ir (ar) rekonstruoti esamus statinius ar įrenginius galima, jeigu tokia statyba ir (ar) rekonstravimas galimi pagal galiojančius teritorijų planavimo dokumentų sprendinius ir atitinka šioje sutartyje įrašytą žemės sklypo pagrindinę žemės naudojimo paskirtį ir būdą.  
. Išnuomojame žemės sklype esančių požeminio ir paviršinio vandens, naudingųjų iškasenų (išskyrus gintarą, naftą, dujas ir kvarcinį smėlį) naudojimo sąlygos nustatomos pagal galiojančius Lietuvos Respublikos teisės aktus.
. Žemės sklypui taikomos specialiosios žemės naudojimo sąlygos, nurodytos Nekilnojamojo turto registro duomenų bazės išrašo skiltyse „Žymos“ ir „Duomenys apie įregistruotas teritorijas, kuriose taikomos specialiosios žemės naudojimo sąlygos“.
. Kitų teisės aktuose nustatytų žemės naudojimo apribojimų ir reglamentų nėra.
. Žemės servitutų ir kitų daiktinių teisės:
. servitutas – teisė naudoti požemines, antžemines komunikacijas (tarnaujantis) – 0,0077 ha;
. servitutas – teisė aptarnauti požemines, antžemines komunikacijas (tarnaujantis) – 0,3123 ha;
. servitutas – teisė tiesti požemines, antžemines komunikacijas (tarnaujantis) – 0,0077 ha.
. 0,5126 ha žemės sklypo vertė pagal 2024 m. sausio 1 dienos verčių žemėlapius –  58 900,00 Eur (penkiasdešimt aštuoni tūkstančiai devyni šimtai eurų).
Žemės nuomos mokesčio mokėjimo terminai ir sąlygos nustatomi teisės aktų nustatyta tvarka, vadovaujantis Šiaulių miesto savivaldybės tarybos (sprendimo data, numeris, pavadinimas) sprendimu ir Investicijų sutartyje numatytomis sąlygomis: Savivaldybė 10 (dešimties) metų laikotarpiui 100 proc. atleidžia nuomininką nuo žemės nuomos mokesčio; nuomininkui nevykdant Sutartyje ir Investicijų sutartyje numatytų įsipareigojimų, nuostata dėl atleidimo nuo žemės nuomos mokesčio netaikoma. 
. Nuomininkas žemės nuomos mokestį moka pagal Šiaulių miesto savivaldybės tarybos patvirtintą tarifą nuo šioje sutartyje nurodytos vertės. Nuomotojas turi teisę kas 3 metus perskaičiuoti žemės sklypo vertę pagal einamųjų metų sausio 1 d. taikytus žemės verčių zonų žemėlapius.
. Žemės nuomos mokestis sumokamas iki einamųjų metų lapkričio 15 dienos. Nuomininkui praleidus mokesčio ar jo dalies mokėjimo terminą, už kiekvieną pradelstą dieną jis moka 0,3 proc. dydžio delspinigius. Nesumokėjus valstybinės žemės nuomos mokesčio ilgiau kaip 6 mėnesius, laikoma, kad sutartis yra pažeista iš esmės ir nuomos mokesčio nesumokėjimas laikomas esminiu sutarties sąlygų pažeidimu.
. Įstatymų ir Lietuvos Respublikos Vyriausybės nustatyta tvarka pasikeitus valstybinės žemės nuomos mokesčio apskaičiavimo tvarkai ir kitiems reikalavimams, šios sutarties šalys privalo vadovautis priimtais pakeitimais. Šiaulių miesto savivaldybės tarybai pakeitus žemės, išnuomotos ne aukciono būdu, nuomos mokesčio tarifą, sumažinus nuomos mokestį arba nuo jo atleidus, šios sutarties šalys privalo vadovautis Šiaulių miesto savivaldybės tarybos sprendimais.
. Žemės sklype esančių statinių ar įrenginių likimas pasibaigus valstybinės žemės nuomos sutarčiai nustatomas, kaip numatyta galiojančiuose Lietuvos Respublikos teisės aktuose. 
. Pasibaigus numatytam nuomos sutarties galiojimo laikui ar vienai iš šalių nutraukus sutartį, nuomininkas išregistruoja sutartį Nekilnojamojo turto registre. Nuomininkas taip pat privalo sutvarkyti išsinuomotą žemės sklypą taip, kaip tai numatyta Investicijų sutarties 24 punkte.
. Atsakomybė už žemės sklypo nuomos sutarties pažeidimus numatyta pagal galiojančius Lietuvos Respublikos teisės aktus. 
. Nuomininkas įsipareigoja laikytis nuomos sutarties ir įstatymų. Už jų nevykdymą jis atsako pagal Lietuvos Respublikos teisės aktus.
. Žemės nuomos sutartis pratęsiama pagal Kitos paskirties valstybinės žemės sklypų pardavimo ir nuomos taisykles, patvirtintas Lietuvos Respublikos Vyriausybės 1999 m. kovo 9 d. nutarimu Nr. 260 „Dėl Kitos paskirties valstybinės žemės sklypų pardavimo ir nuomos taisyklių patvirtinimo“, t. y. žemės sklypo nuomininkui ne vėliau kaip prieš 3 mėnesius iki sutartyje nustatyto nuomos termino pabaigos pateikus valstybinės žemės nuomotojui prašymą pratęsti žemės sklypo nuomos terminą.
. Nuomininko teisė subnuomoti žemės sklypą įgyvendinama pagal minėtas Kitos paskirties valstybinės žemės sklypų pardavimo ir nuomos taisykles, t. y. žemės nuomininkas subnuomoti žemės sklypą kitiems asmenims gali tik gavęs rašytinį žemės sklypo nuomotojo sutikimą, kuris išduodamas tik taisyklėse nustatytais atvejais ir pagal taisyklėse nustatytus reikalavimus.  
. Sutartis prieš terminą nutraukiama nuomotojo reikalavimu:
. nustačius, kad yra nutraukta Investicijų sutartis;
. nuomininkui savo lėšomis per 3 mėnesius neįregistravus juridinio fakto apie sudarytą sutartį Nekilnojamojo turto registre;
. kai į žemės sklypą atkuriamos nuosavybės teisės, išskyrus įstatymų, reglamentuojančių piliečių nuosavybės teisių į išlikusį nekilnojamąjį turtą atkūrimą, nustatytus atvejus;
. jeigu žemės nuomininkas naudoja žemę ne pagal sutartyje ir ne pagal Nekilnojamojo turto kadastre numatytą pagrindinę žemės naudojimo paskirtį ir (ar) naudojimo būdą ir, gavęs nuomotojo įspėjimą, kai vadovaujantis Teritorijų planavimo įstatymu rengiamas vietovės lygmens teritorijų planavimo dokumentas, šio pažeidimo nepašalina per 2 arba 5 metus nuo įspėjimo gavimo dienos; 
. jeigu nuomininko iniciatyva keičiama pagrindinė žemės naudojimo paskirtis ir (ar) naudojimo būdas (išskyrus atvejus, kai sutartyje numatytas žemės sklypo pagrindinės žemės naudojimo paskirties ir (ar) naudojimo būdo keitimas) ir nuomininkas, gavęs nuomotojo įspėjimą, šio pažeidimo nepašalina per 2 ar 5 metus nuo įspėjimo gavimo dienos, kai vadovaujantis Teritorijų planavimo įstatymu rengiamas vietovės lygmens teritorijų planavimo dokumentas;
. kai nuomotojas nustato, kad nuomininkas statinių ir (ar) įrenginių nenaudoja pagal Nekilnojamojo turto kadastre įrašytą jų tiesioginę paskirtį, ir nuomininkas, gavęs nuomotojo įspėjimą, šio pažeidimo nepašalina per 2 arba 5 metus, kai vadovaujantis Teritorijų planavimo įstatymu rengiamas vietovės lygmens teritorijų planavimo dokumentas, ar nepateikia nuomotojui dokumento, patvirtinančio statybos užbaigimą, ar nesutinka mokėti Žemės įstatymo 9 straipsnio 26 dalies 1 punkte nurodyto valstybinės žemės nuomos mokesčio;
. jeigu per 2 arba 5 metus, kai vadovaujantis Teritorijų planavimo įstatymu rengiamas vietovės lygmens teritorijų planavimo dokumentas, nuo sprendimo pakeisti pagrindinę žemės naudojimo paskirtį ir (ar) būdą priėmimo dienos žemės sklypas nepradedamas naudoti pagal pakeistus pagrindinę žemės naudojimo paskirtį ir (ar) būdą; 
. jeigu žemės sklypas paimamas naudoti visuomenės poreikiams;
. kitais Lietuvos Respublikos civilinio kodekso ir kitų įstatymų, reglamentuojančių nuomos sutarčių nutraukimą, nustatytais atvejais. 
. Pagal šią sutartį, pakeitus žemės sklypo pagrindinę žemės naudojimo paskirtį ir (ar) naudojimo būdą, nuomotojas, vadovaudamasis patvirtintu teritorijų planavimo dokumentu ar žemės valdos projektu, turi patikslinti išnuomoto žemės sklypo kadastro duomenis Lietuvos Respublikos nekilnojamojo turto kadastre. Kadastro duomenys keičiami šalies, inicijavusios paskirties ir (ar) būdo keitimą, lėšomis. 
. Nuomininkas įsipareigoja be išankstinio nuomotojo sutikimo neįkeisti išnuomoto žemės sklypo nuomos teisės ar perduoti ją kaip turtinį įnašą bet kokiam trečiajam asmeniui ar kitaip suvaržyti žemės nuomos teisę.
. Šiaulių miesto savivaldybė, išnuomojusi valstybinės žemės sklypą ar jo dalį, gali atleisti valstybinės žemės nuomininką nuo nuomos mokesčio mokėjimo, išskyrus atvejus, kai valstybinės žemės sklypas ar jo dalis išnuomota aukciono būdu. 
. Prie šios sutarties pridedamas išnuomojamo žemės sklypo planas M 1:1000, kaip neatskiriama sudedamoji šios sutarties dalis.
. Juridinį faktą apie sudarytą sutartį nuomininkas savo lėšomis per 3 mėnesius įregistruoja Nekilnojamojo turto registre.
. Sutartis pasirašoma kvalifikuotais elektroniniais parašais, pasirašomas 1 (vienas) elektroninis sutarties egzempliorius, kuriuo šalys pasidalina elektroninių ryšių priemonėmis.

